Jujurlah Nikahi Aku

Jujurlah Nikahi Aku ialah sebuah siri drama televisyen Malaysia 2020 arahan bersama Rashid Sibir, dibintangi oleh Uyaina Arshad dan Sean Lee. Diadaptasi daripada novel 2014 bertajuk sama karya Umie Nadzimah, siri ini memluakan tayangan perdana di Slot DramaVaganza Astro Ria dari 27 Januari 2020 hingga 6 Mac 2020 menggantikan Pengantin Lelaki Untuk Cik Gadis.  Drama Jujurlah Nikahi Aku MyInfoTaip. Dicapai 5 Mac 2020 

Sinopsis
Mengisahkan Nurin Asyifa, gadis istimewa yang dibenci ibunya sendiri kerana kecacatan yang dimiliki. Ramai yang menyisihkan kewujudannya termasuklah keluarganya sendiri. Mujurlah ada Alan yang baik dengannya. Alan sudah lama sukakan Nurin sejak sekolah lagi. Namun perbezaan agama menyebabkan mereka tidak akan bersatu. 

Bos ditempat kerja Nurin, Ahmad Zanif juga menyukai Nurin. Zanif yang menganggap dirinya lelaki sempurna dan meminati Nurin yang berbeza dari gadis yang selalu didampinginya. Namun hubungan mereka dihalang oleh Zurin, adik Nurin. Tetapi jodoh telah menetapkan Nurin berkahwin dengan Zanif. Namun sayangnya mereka disatukan ketika Zanif sudah menjdi orang yang kurang upaya selepas mengalami kemalangan. Zurin yang masih mendendami adiknya kemudian menemui Alan dan menyuruh Alan berjumpa dengan Nurin. Rancangan Zurin berjaya apabila Alan pergi menemui Nurin. Zurin kemudian menggunakan peluang tersebut untuk menghasut Zanif dengan mengatakan bahawa Nurin masih berhubungan dengan Alan tanpa pengetahuan Zanif. Zanif yang tertipu dengan hasutan Zurin kemudian memarahi dan mengasari Nurin tanpa usul periksa. Zanif selalu menyakiti Nurin kerana marahkan Nurin yang masih bertemu dengan Alan. Manakala Zurin yang kini kemaruk ingin menjadi menantu orang kaya sanggup meruntuhkan rumahtangga adiknya sendiri dengan menggoda Zanif disaat rumahtangga Zanif dan Nurin sedang bergolak.

Pelakon

Pelakon utama
 Uyaina Arshad  sebagai Nurin Asyifa
 Sean Lee sebagai Alan Wong

Pelakon pembantu
 Amar Asyraf sebagai Ahmad Zanif
 Rita Nadira sebagai Zurin
 Raja Azura sebagai Puan Azah
 Zaidi Omar sebagai Encik Arshad
 Hamidah Wahab sebagai Puan Narimah
 S. Sahlan sebagai Tuan Zainal
 Magrate Gan sebagai Popo
 Arena Wan sebagai Suzaila
 Louisa Chong sebagai ibu Alan

Rujukan

Kategori:Drama Melayu 2020
Kategori:Rancangan Astro Ria
Kategori:Drama adaptasi novel di Malaysia